Seun sterf na kwadfiets-ongelukWalter Badenhorst. Foto: Facebook Istha McMillan, woordvoerder van die Mediclinic Limpopo, het Saterdagoggend aan Maroela Media bevestig dat Badenhorst gistermiddag oorlede is. “Hy is weens die aard van sy beserings oorlede.” Badenhorst was aan lewensondersteunende masjiene gekoppel sedert die ongeluk. Die Polokwane Observer het vroeër berig dat Badenhorst verlede Saterdag op ŉ plaas buite Polokwane met sy kwadfiets teen ŉ ander kwadfietsryer gebots het. Volgens die berig het die ongeluk glo om ŉ draai op die plaaspad gebeur toe die twee ryers mekaar nie kon sien nie. Hulle het glo nie valhelms gedra nie. Badenhorst is deur sy pa na die Mediclinic Limpopo gehaas. Die bestuurder van die ander kwadfiets het glo ernstige gesigbeserings opgedoen.